
Dunaszekcső Községi Önkormányzat Képviselő-testülete

9/2010.

Jegyzőkönyv
Készült a Dunaszekcső Községi Önkormányzat Képviselő-testülete 2010. augusztus 5. napján megtartott rendkívüli zárt üléséről. 

Jelen vannak:

	Faller János
	polgármester

	Szabó Gergely

Bíró Zsolt

Bokor Zoltánné

Dr.Metz Judit
	alpolgármester



	Sándor József
	képviselők

	Pest Éva  körjegyző
	


Igazoltan távol: Frányó János, Kulutácz Zoltán, Prucs András, Tóth András
Faller János polgármester köszönti a megjelenteket, megállapítja, hogy az ülés határozatképes, mert a megválasztott 10 fő képviselő közül 6 fő az ülésen megjelent. Javaslatot tesz az ülés napirendi pontjaira, melyet a testület újabb javaslat nélkül az alábbiak szerint egyhangúlag elfogad:

1.) Duna-Beton Kft. ismételt kérelme  
              előterjesztő: Faller János polgármester

2.) Templom tér költségeinek módosítása, saját forrás növelése  
      előterjesztő: Faller János polgármester

3.) Ingatlan vásárlás
     előterjesztő: Faller János polgármester

NAPIRENDI PONTOK TÁRGYALÁSA

1.napirendi pont: Faller János polgármester: A Duna Beton Kft. kerül ismételten napirendre, mert a vezetője írásos kérelmet nyújtott be a fizetési kötelezettsége elengedése érdekében. Lassan nem lesz olyan testületi ülés, ahol nem kellene napirendre tűzni a kérelmeket, illetve kimondottan e kérelem miatt kell összehívni azt. A véleménye az, hogy újabb határidő megállapításával a testület a bérlőt kötelezze a teljesítésre. A 2017-ig szóló szerződésben foglaltakat folyamatosan megszegi,  kötelezettségeit nem teljesíti. A testület minden alkalommal figyelembe vette a Kft. anyagi nehézségeit, ennek megfelelően hozta meg a döntéseit. Nagyon nehéz az ügy végére pontot tenni, mert az eredeti alapszerződés hosszú felmondási időt határozott meg.
Vita nem volt, a testület 6 szavazattal 0 ellenében a következő határozatot hozta:
44/2010.(VIII.05.) Kt. számú határozat

a Duna Beton Kft. bérleti díj fizetésének halasztási kérelme
A képviselő-testület a Duna Beton Kft. írásos kérelmében foglaltakat elfogadja, és újabb – kézhezvételtől számított – 15 napos határidőt állapít meg a befizetési kötelezettség teljesítésére. 

A testület felhívja ugyanakkor a Duna Beton Kft. ügyvezetőjének a figyelmét arra, hogy a szerződésbe és módosításaiba, valamint az éves megállapodásokba foglaltaknak maradéktalanul és a jövőben határidőre tegyen eleget, mert ellenkező esetben az Önkormányzat a szerződés felbontását fogja kezdeményezni.  
Dunaszekcső község Önkormányzata nem él a felajánlott lehetőséggel, mely szerint az ingatlanon tárolt ruhaneműket a Kft. átadja az Önkormányzatnak. Felkéri az ügyvezetőt egyben arra is, hogy az ingatlanon tárolt hatalmas mennyiségű bálás ruhaneműt szállíttassa el annak rendkívüli tűzveszélyessége miatt, illetve a terület biztonságos őrzéséről gondoskodjon. (Köztudottá vált az őrizetlen ingatlanon tárolt bálás ruhanemű, és rendszeressé vált annak fosztogatása.) A lakóövezetben lévő telephelyen tárolt éghető anyag hatalmas veszélyt jelent az ott lakó emberekre és vagyonukra. 
Határidő: befizetésre kézhezvételtől számított 15 nap

Felelős: Faller János polgármester

2. napirendi pont: Faller János polgármester: A Templom tér II. üteme pályázati támogatással és önerővel valósul meg. A megvalósítás során kiderült, hogy a tervezéskor nem számolt feladatok vannak, amelyek nélkül nem lehet befejezni a megvalósítást. Ezek a költségek kizárólag az önkormányzatot terhelik, de a feladatok elvégzése nélkül nem lehet kész a II.ütem. Javasolja, hogy a költségvetés tartalékának terhére az Önkormányzat biztosítsa a fedezetet a befejezéshez. 
Vita nem volt, a testület 6 szavazattal 0 ellenében a következő határozatot hozta:

45/2010.(VIII.05.) Kt. számú határozat

a Templom tér II. üteme megemelkedett költségeiről                      

A képviselő-testület a Templom II. ütemét teljes egészében meg kívánja valósítani. A befejezéshez pótmunkálatokra van szükség, melynek költségére a fedezetet az Önkormányzat biztosítja a 2010. évi költségvetése tartalékának terhére.

Határidő: azonnal

Felelős: Faller János polgármester

3.napirendi pont: Faller János polgármester: Az árvízi védekezés költségei között a testület kártérítésről is döntött, ugyanakkor felhatalmazást adott arra, hogy a 74/2 hrsz-ú ingatlan megvásárlásához kezdeményezzen tárgyalásokat az ingatlantulajdonossal esetleges adásvétel érdekében.  A testület döntésének megfelelően felvette a kapcsolatot Gyuricza Zoltán tulajdonossal, az adásvételtől nem zárkózik el, vételárként 600.000 Ft-ról tárgyaltak. Amennyiben ezt az összeget a testület elfogadja, akkor az adásvételt véglegesen megszervezi. 

Vita nem volt, a testület 6 szavazattal 0 ellenében a következő határozatot hozta:

46/2010.(VIII.05.) Kt. számú határozat

ingatlanvásárlásról 

Dunaszekcső község Önkormányzata az elkövetkezendő évek árvízi védekezésének, a Lánka patak elzárásának megkönnyítésére, egyszerűsítésére meg kívánja vásárolni Gyuricza Zoltán ingatlantulajdonostól a dunaszekcsői belterületi 74/2 hrsz-ú ingatlanát. A tulajdonos által kért 600.000 Ft-os vételárat a testület elfogadja. 

A testület felhatalmazza a polgármestert, hogy az adásvételt végezze el.

Határidő: azonnal

Felelős: Faller János polgármester

Több napirend nem volt, a polgármester az ülést berekesztette.
Kmf.

Faller János
Pest Éva
polgármester
körjegyző
